Държавен вестник, бр. 54, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  54
издател на токен, обезпечен с активи, или на 
доставчик на услуги за криптоактиви;
20. да разпореди намаляване на размера 
на позиция във или експозиция към крипто­
активи;
21. да разпореди на издател на токен, 
обезпечен с активи, в съответствие с чл. 23, 
параграф 4 или чл. 24, параграф 3 от Регла­
мент (ЕС) 2023/1114, да въведе минимален 
номинален размер или да ограничи размера 
при издаване, когато липсват други ефективни 
средства за преустановяване на нарушението 
на Регламент (ЕС) 2023/1114 и с цел да се 
предотврати рискът от сериозно увреждане на 
интересите на клиентите или на държателите 
на криптоактиви;
22. да разпореди корекция на оповесте­
ната невярна или подвеждаща информация, 
включително чрез изискване към предло­
жител, лице, кандидатстващо за допускане 
до търговия, издател или друго лице, което 
е публикувало или разпространило невярна 
или подвеждаща информация, да публикува 
опровержение;
23. да отнеме или ограничи лиценза на дос­
тавчик на услуги за криптоактиви при наруше­
ние на чл. 88 – 92 от Регламент (ЕС) 2023/1114;
24. при нарушение на чл. 88 – 92 от Рег­
ламент (ЕС) 2023/1114 да забрани временно 
изпълняването на управленски функции при 
доставчик на услуги за криптоактиви – за 
всеки член на неговия ръководен орган или 
за всяко друго физическо лице, което носи 
отговорност за нарушението;
25. да забрани на всеки член на ръковод­
ния орган на доставчик на услуги за крипто­
активи или на всяко друго физическо лице, 
което носи отговорност за нарушението, да 
изпълнява управленски функции за най-малко 
10 години в случай на повторно нарушение 
на чл. 89 – 92 от Регламент (ЕС) 2023/1114;
26. при нарушение на чл. 88 – 92 от Регла­
мент (ЕС) 2023/1114 да забрани временно на 
всеки член на ръководния орган на доставчик 
на услуги за криптоактиви или на всяко друго 
физическо лице, което носи отговорност за 
нарушението, да търгува за собствена сметка.
(2) Когато установи, че кредитна институ­
ция, която е издател на токени, обезпечени с 
активи, или доставчик на услуги за криптоак­
тиви, извършва дейността си в нарушение на 
Регламент (ЕС) 2023/1114, този закон и/или 
на актовете по прилагането им, Комисията 
може да приложи мерките по ал. 1 и/или 
да предложи на Българската народна банка 
прилагането на мерките по чл. 103, ал. 2 от 
Закона за кредитните институции. Българската 
народна банка е длъжна да уведоми Коми­
сията за решението си в срок един месец от 
получаването на предложението за прилагане 
на мерки по чл. 103, ал. 2 от Закона за кре­
дитните институции.
(3) При определянето на вида на прину­
дителната мярка по ал. 1 и 2 Комисията, 
съответно заместник-председателят, взема 
предвид обстоятелствата по чл. 43.
Чл. 29. (1) Когато установи, че доставчик 
на услуги за криптоактиви, негови служите­
ли, член на ръководен орган на доставчик 
на услуги за криптоактиви, лица, които по 
договор изпълняват ръководни функции, както 
и лица, притежаващи квалифицирано дялово 
участие, са извършили или извършват дейност 
в нарушение на Регламент (ЕС) 2023/1113 и 
на актовете по прилагането му във връзка с 
прехвърлянията на криптоактиви, Комисията, 
съответно заместник-председателят, може:
1. да задължи лицето да предприеме кон­
кретни мерки, необходими за предотвратяване 
и отстраняване на нарушенията, на вредните 
последици от тях в определен срок;
2. да отправи писмена препоръка или 
предупреждение;
3. да отнеме или да ограничи лиценза на 
доставчик на услуги за криптоактиви;
4. да ограничи осъществяването на оп­
ределена дейност или предоставянето на 
определена услуга от доставчик на услуги 
за криптоактиви за определен срок или до 
отстраняване на нарушението на Регламент 
(ЕС) 2023/1113 и/или актовете по прилага­
нето му;
5. да разпореди писмено на доставчик на 
услуги за криптоактиви да освободи едно или 
повече лица, оправомощени да го управляват 
и представляват, които носят отговорност за 
нарушението на Регламент (ЕС) 2023/1113, и 
да отнеме управителните и представителните 
права на това лице или лица до освобожда­
ването им;
6. да забрани временно изпълняването 
на управленски функции при доставчици на 
услуги за криптоактиви – за всеки член на 
неговия ръководен орган или за всяко друго 
физическо лице, които носят отговорност за 
нарушението на Регламент (ЕС) 2023/1113.
(2) При определянето на вида на принуди­
телната мярка по ал. 1 Комисията, съответ­
но заместник-председателят, взема предвид 
обстоятелствата по чл. 123а, ал. 1 и 3 от 
Закона за мерките срещу изпирането на пари. 
Чл. 30. (1) Когато установи, че доставчик 
на услуги за криптоактиви или издател на 
токени, обезпечени с активи, техни служители, 
членове на управителните или контролните им 
органи, са извършили или извършват дейност 
в нарушение на Регламент (ЕС) № 2022/2554 
или на актовете по прилагането му: 
1. заместник-председателят може да при­
ложи мярката по чл. 28, ал. 1, т. 1;
2. Комисията може да приложи мярката 
по чл. 50, параграф 4, буква „д“ от същия 
регламент.